title: Vykonávacie nariadenie Rady (EÚ) 2019/350 zo 4. marca 2019, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
                  4.3.2019

                  SK

                  Úradný vestník Európskej únie

                  LI 63/1

         VYKONÁVACIE NARIADENIE RADY (EÚ) 2019/350
         zo 4. marca 2019,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 18. januára 2012 nariadenie (EÚ) č. 36/2012.

                     (2)

                     Vzhľadom na vážnosť situácie v Sýrii a na nedávne vymenovania na miesta ministrov a zmeny na miestach gubernátorov by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, malo doplniť sedem osôb. Informácie týkajúce sa ôsmich osôb uvedených v prílohe II k nariadeniu (EÚ) č. 36/2012 by sa mali aktualizovať.

                     (3)

                     Nariadenie (EÚ) č. 36/2012 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. marca 2019

                  Za Radu

                  predseda

               A. ANTON

            (1)  Ú. v. EÚ L 16, 19.1.2012, s. 1.

            PRÍLOHA

               I.
               Do zoznamu uvedeného v oddiele A (Osoby) prílohy II k nariadeniu (EÚ) č. 36/2012 sa dopĺňajú tieto osoby:

                           Meno

                           Identifikačné údaje

                           Dôvody

                           Dátum zaradenia na zoznam

                           „275.

                           Generálmajor Mohammad Khaled al-Rahmoun

                           Narodený: 1957; Miesto narodenia: Idlib
                           Pohlavie: mužské

                           Minister vnútra.
                           Vymenovaný v novembri 2018.

                           4.3.2019

                           276.

                           Mohammad Rami Radwan Martini

                           Narodený: 1970; Miesto narodenia: Aleppo
                           Pohlavie: mužské

                           Minister cestovného ruchu.
                           Vymenovaný v novembri 2018.

                           4.3.2019

                           277.

                           Imad Muwaffaq al-Azab

                           Narodený: 1970; Miesto narodenia: okolie Damasku
                           Pohlavie: mužské

                           Minister školstva.
                           Vymenovaný v novembri 2018.

                           4.3.2019

                           278.

                           Bassam Bashir Ibrahim

                           Narodený: 1960; Miesto narodenia: Hama
                           Pohlavie: mužské

                           Minister pre vysokoškolské vzdelávanie.
                           Vymenovaný v novembri 2018.

                           4.3.2019

                           279.

                           Suhail Mohammad Abdullatif

                           Narodený: 1961; Miesto narodenia: Lattakia
                           Pohlavie: mužské

                           Minister verejných prác a bývania.
                           Vymenovaný v novembri 2018.

                           4.3.2019

                           280.

                           Iyad Mohammad al-Khatib

                           Narodený: 1974; Miesto narodenia: Damask
                           Pohlavie: mužské

                           Minister pre komunikácie a technológie.
                           Vymenovaný v novembri 2018.

                           4.3.2019

                           281.

                           Mohammad Maen Zein-al-Abidin Jazba

                           Narodený: 1962; Miesto narodenia: Aleppo
                           Pohlavie: mužské

                           Minister priemyslu.
                           Vymenovaný v novembri 2018.

                           4.3.2019“

               II.
               V oddiele A (Osoby) prílohy II k nariadeniu (EÚ) č. 36/2012 sa tieto záznamy nahrádzajú takto:

                           Meno

                           Identifikačné údaje

                           Dôvody

                           Dátum zaradenia na zoznam

                           „74.

                           Mohammad Walid Ghazal

                           Narodený: 1951; Miesto narodenia: Aleppo
                           Pohlavie: mužské

                           Bývalý minister bývania a mestského rozvoja. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                           21.10.2014

                           107.

                           Mohammad Ibrahim Al-Sha'ar

                           Narodený: 1956; Miesto narodenia: Aleppo
                           Pohlavie: mužské

                           Bývalý minister vnútra. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                           1.12.2011

                           172.

                           Ali Hadar

                           Pohlavie: mužské

                           Riaditeľ agentúry pre národné uzmierenie a bývalý štátny tajomník pre záležitosti národného uzmierenia. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                           16.10.2012

                           188.

                           Bishr Riyad Yazigi

                           Narodený: 1972;
                           Pohlavie: mužské

                           Bývalý minister cestovného ruchu. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                           24.6.2014

                           190.

                           Hussein Arnous (alias Arnus)

                           Narodený: 1953;
                           Pohlavie: mužské

                           Minister pre vodné zdroje. Ako minister vlády je spoluzodpovedný za násilnú represiu režimu voči civilnému obyvateľstvu.

                           24.6.2014

                           213.

                           Bishr al-Sabban (alias Mohammed Bishr Al-Sabban; Bishr Mazin Al-Sabban)

                           Pohlavie: mužské

                           Bývalý guvernér mesta Damask vymenovaný Basharom al-Asadom, s ktorým je aj spojený. Podporuje režim a je zodpovedný za násilné represie voči civilnému obyvateľstvu v Sýrii vrátane účasti na diskriminačných postupoch proti sunitským komunitám v hlavnom meste.

                           28.10.2016

                           217.

                           Atef Naddaf

                           Narodený: 1956; Miesto narodenia: okolie Damasku
                           Pohlavie: mužské

                           Minister pre vnútorný obchod a ochranu spotrebiteľov.
                           Vymenovaný v novembri 2018.

                           14.11.2016

                           219.

                           Ali Al-Zafir

                           Narodený: 1962; Miesto narodenia: Tartous
                           Pohlavie: mužské

                           Bývalý minister pre komunikácie a technológie. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                           14.11.2016“